Riżoluzzjoni tal-Parlament Ewropew tas-26 ta' April 2007 dwar is-sitwazzjoni tad-drittijiet tal-bniedem fil-Filippini



Official Journal 074 E , 20/03/2008 P. 0788 - 0790



P6_TA(2007)0171 Is-sitwazzjoni tad-drittijiet tal-bniedem fil-Filippini Riżoluzzjoni tal-Parlament Ewropew tas- 26 ta' April 2007 dwar is-sitwazzjoni tad-drittijiet tal-bniedem fil-Filippini Il-Parlament Ewropew, - wara li kkunsidra r-Rapport tal-Kummissjoni Indipendenti sabiex Tindirizza Każijiet ta' Qtil ta' Ġurnalisti u Attivisti, ippreseduta mill-Imħallef Jose Melo (il-Kummissjoni Melo), li ġie ppubblikat fit- 22 ta' Frar 2007, - wara li kkunsidra r-rapport preliminarju ta' Philip Alston, ir-Rapporteur Speċjali tan-NU dwar eżekuzzjonijiet extraġudizzjarji, sommarji jew arbitrarji, - wara li kkunsidra l-istqarrija tar-Rapporteur Speċjali tan-NU dwar il-promozzjoni u l-ħelsien tad-drittijiet tal-bniedem u l-libertajiet fundamentali tul il-ġlieda kontra t-terroriżmu, Martin Scheinin, tat- 12 ta' Marzu 2007, - wara li kkunsidra l-wegħdiet li għamel il-Gvern tal-Filippini lill-komunità internazzjonali qabel ma ġie magħżul għall-Kunsill tad-Drittijiet tal-Bniedem tan-NU, - wara li kkunsidra l-Konvenzjoni tan-NU kontra t-Tortura u t-Trattament jew Kastig Krudili, Inuman u Degradanti Ieħor ta' l-1984, kif ratifikata mill-Filippini fit- 18 ta' Ġunju 1986, kif ukoll l-Ewwel u t-Tieni Protokoll mhux Obbligatorju tagħha, li jippermettu, rispettivament, l-ilmenti individwali u ż-żjarat lil faċilitajiet ta' detenzjoni minn korpi indipendenti, - wara li kkunsidra l-Konvenzjoni Internazzjonali tan-NU għall-ħarsien tal-Persuni Kollha minn Għajbien Sfurzat ta' l-2006, - wara li kkunsidra l-elezzjonijiet tal-Kungress u l-elezzjonijiet lokali fil-Filippini li huma ppjanati għall- 14 ta' Mejju 2007, u l-missjoni ta' osservaturi ta' l-UE li ser tintbagħat, - wara li kkunsidra l-Istqarrija Konġunta tal-Ko-Chairpersons tas-16-il Laqgħa Ministerjali bejn l-UE u l-ASEAN tal- 15 ta' Marzu 2007, - wara li kkunsidra l-Laqgħa Asja-Ewropa (ASEM) tal-Ministri ta' l-Affarijiet Barranin li hija ppjanata għat- 28 u d- 29 ta' Mejju 2007 f'Hamburg, - wara li kkunsidra d-Dikjarazzjoni tal-Presidenza f'isem l-Unjoni Ewropea tas- 26 ta' Ġunju 2006 dwar labolizzjoni kompluta tal-piena tal-mewt fil-Filippini, - wara li kkunsidra l-Karta ta' Strateġija dwar Pajjiż (CSP) tal-Kummissjoni Ewropea, u l-Programm Indikattiv Nazzjonali (NIP) 2005-2006 għall-Filippini, - wara li kkunsidra r-riżoluzzjonijiet preċedenti tiegħu dwar il-Filippini, - wara li kkunsidra l-Artikolu 115(5) tar-Regoli ta' Proċedura tiegħu, A. billi f'dawn l-aħħar snin, in-numru ta' każijiet ta' qtil b'mottiv politiku fil-Filippini kiber b'mod drammatiku, u li s-sitwazzjoni tad-drittijiet tal-bniedem tagħti lok għal tħassib serju, B. billi l-organizzazzjoni lokali tad-drittijiet tal-bniedem Karapatan irreġistrat 180 każ ta' għajbien sfurzat u aktar minn 800 każ ta' qtil, ħafna minnhom minn persuni armati mhux identifikati, sa mill-2001, C. billi ħafna mill-persuni maqtula, bħalma huma membri tal-partiti ta' l-oppożizzjoni, persuni involuti filknejjes, mexxejja tal-komunità, bdiewa, avukati, attivisti tad-drittijiet tal-bniedem, trejdjunjonisti, jew sempliċi xhieda ta' każijiet ta' qtil extra-ġudizzjarju, qed jiġu akkużati minn rappreżentanti tal-gvern li huma membri ta' "organizzazzjonijiet ta' faċċata" għal gruppi armati illegali u "terroristi", D. billi l-President tar-Repubblika tal-Filippini, Gloria Macapagal-Arroyo ħatret il-Kummissjoni Mello fuq imsemmija sabiex teżamina l-problema, kif ukoll "task force" tal-pulizija fuq livell nazzjonali (Task Force Usig) sabiex b'ħeffa tinvestiga l-każijiet ta' qtil, u tressaq lill-persuni responsabbli quddiem Qorti, E. billi kemm is-sejbiet tal-Kummissjoni Melo kif ukoll ir-riżultati ta' l-investigazzjonijiet tar-Rapporteur speċjali tan-NU dwar eżekuzzjonijiet extra-ġudizzjarji, sommarji jew arbitrarji jindikaw l-involviment tal-Forzi Armati tal-Filippini (AFP) f'dawn il-qtil politiku, u billi l-attakki rari jirriżultaw fl-arrest jew limputazzjoni jew il-prosekuzzjoni tal-qattiela, F. billi r-rakkomandazzjonijiet tal-Kummissjoni Melo jinkludu: il-ħolqien ta' aġenzija investigattiva ċivili indipendenti li jkollha l-awtorità li teżegwixxi l-mandati u tagħmel arresti; it-taħriġ tal-prosekuturi; ilħolqien ta' Qrati Speċjali biex jaħdmu fuq dawn il-każijiet; it-titjib tal-Programm tal-Protezzjoni tax-Xhieda; żieda fil-ħiliet investigattivi tal-pulizija; u orjentament u taħriġ għall-forzi tas-sigurtà, G. billi bħala segwitu għar-rakkomandazzjonijiet tal-Kummissjoni Melo, il-President Arroyo ħarġet pjan ta' 6 punti sabiex jieqfu l-każijiet ta' qtil extra-ġudizzjarju, liema pjan jinkludi ordni lid-Dipartiment talĠustizzja sabiex iwessa' u jtejjeb il-Programm tal-Protezzjoni tax-Xhieda, talbiet lill-Qorti Suprema għall-ħolqien ta Qrati Speċjali sabiex jipproċessaw lill-persuni akkużati b'każijiet ta' qtil ta natura politika jew ideoloġika, lill-AFP sabiex joħorġu dokument ġdid dwar ir-Responsabilità tal-Kmand u lid-Dipartiment tal-Ġustizzja u d-Dipartiment tad-Difiża Nazzjonali sabiex jikkoordinaw mal-ummissjoni indipendenti Melo dwar id-Drittijiet tal-Bniedem, u ordni lid-Dipartiment ta' l-Affarijiet Barranin sabiex jippreżenta talba formali lill-Unjoni Ewropea, lil Spanja, lill-Finlandja u lill-Iżvezja sabiex jibagħtu investigaturi sabiex jassistu lill-Kummissjoni, H. billi l-miżuri kontra t-terroriżmu adottati mill-Gvern riċentement wasslu għal tħassib serju dwar il-ksur potenzjali tad-drittijiet tal-bniedem tal-persuni miżmuma fuq il-bażi ta' din il-liġi, 1. Jesprimi t-tħassib serju tiegħu dwar in-numru li qed jikber ta' każijiet ta' qtil politiku li seħħew fis-snin riċenti fil-Filippini; iħeġġeġ lill-awtoritajiet Filippini sabiex jagħmlu l-investigazzjonijiet meħtieġa b'mod f'waqtu, bir-reqqa u trasparenti, u li jipproċedi kontra l-persuni responsabbli; 2. Jikkundanna bl-aktar mod qawwi, il-qtil ta' Siche Bustamante-Gandinao, attivista dedikata tad-drittijiet tal-bniedem li nqatlet ftit jiem wara li xehdet quddiem ir-Rapporteur Speċjali tan-NU dwar eżekuzzjonijiet, extra-ġudizzjarji, sommarji jew arbitrarji, u huwa mħasseb dwar in-nuqqas ta' kwalunkwe investigazzjoni mill-pulizija dwar dan il-każ importanti, 3. Huwa tal-fehma li l-adozzjoni ta' l-Att dwar is-Sigurtà tal-Bniedem 2007, li ser jidħol fis-seħħ f'Lulju 2007, aktarx se jkompli jżid l-inċidenza ta' ksur tad-drittijiet tal-bniedem mill-Forzi tas-Sigurtà, għax ser tagħti lok għal arresti mingħajr mandat u detensjoni arbitrarja sa tul ta' tlett ijiem; f'dan ir-rigward, jistieden lill-Gvern tal-Filippini sabiex jintroduċi miżuri konkreti ta' protezzjoni sabiex jevita l-abbużi tad-drittijiet talbniedem li jistgħu jirriżultaw mill-applikazzjoni ta' din il-liġi; 4. Jikkundanna l-attakki fuq gruppi legali ta' oppożizzjoni, u jistieden lill-awtoritajiet sabiex iġibu fi tmiemhom l-allegazzjonijiet ta' konfoffi bejn gruppi oppożizzjoni paċifika u gruppi armati illegali; 5. Jilqa' bi pjaċir it-twaqqif u r-rakkomandazzjonijiet tal-Kummissjoni Melo u t-twaqqif tat-Task Force Usig, kif ukoll id-dikjarazzjoni tal-President Arroyo tat- 30 ta' Jannar 2007 li hi "ma tittollerax ksur taddrittijiet tal-bniedem" bħala l-ewwel pass; 6. Jistieden lill-Gvern Filippin sabiex jadotta miżuri sabiex tintemm l-intimidazzjoni u l-fastidju sistematiku tax-xhieda b'konnessjoni mal-prosekuzzjoni ta' każijiet ta' qtil, u jiżgura ħarsien tax-xhieda li jkun verament effettiv; jisħaq ukoll fuq il-ħtieġa li ma tibqax tiġi inċitata l-vjolenza kontra wħud mill-gruppi politiċi u tas-soċjetà ċivili, u sabiex jerġgħu jiġu introdotti l-mekkaniżmi normali ta' responsabilizzazzjoni sabiex jaqtgħu l-abbużi mill-gvern; f'dan is-sens, jistieden b'mod partikulari lill-Ombudsman Filippin sabiex jieħu l-irwol kostituzzjonali tiegħu bis-serjetà fir-rigward tar-rispons għal każijiet ta' qtil extraġudizzjarju attribwiti lil uffiċjali pubbliċi; 7. Iħares b'mod pożittiv lejn il-Pjan ta' Sitt Punti tal-Gvern sabiex jintemmu l-każijiet ta' qtil politiku; jisħaq, madankollu, li l-Gvern tal-Filippini jrid juri impenn ġenwin li jinvestiga dawn il-każijet ta' qtil, u li huwa lest li jġib il-persuni responsabbli għalihom, inklużi rappreżentanti tal-forzi tas-sigurtà, quddiem ilġustizzja; jinnota li s'issa, ħafna mill-investigazzjonijiet tal-pulizija kienu difettużi; 8. Jilqa' bi pjaċir l-iffirmar mill-President Arroyo fl- 24 ta' Ġunju 2006 ta' leġiżlazzjoni li tabolixxi l-piena tal-mewt fil-Filippini (L-Att Nru 9346 jew "Att li jiprojbixxi l-impożizzjoni tal-Piena tal-Mewt fil-Filippini"); jistieden ukoll lill-awtoritajiet Filippini sabiex jirratifikaw il-Konvenzjoni tan-NU dwar Għajbien Sfurzat li ġie adottata dan l-aħħar, u sabiex jadottaw leġiżlazzjoni ta' implimentazzjoni; 9. Huwa mħasseb dwar il-fatt li l-klima ta' impunità għandha impatt korrużiv fuq il-kunfidenza tal-pubbliku fl-istat tad-dritt u li l-każijiet ta' qtil joħolqu klima li fiha l-poplu fil-Filippini ma iħossux ħieles li jeżerċita d-drittijiet tiegħu ta' espressjoni u assoċjazzjoni politika; 10. Jappella lill-President Arroyo sabiex tieħu azzjoni immedjata sabiex tevita r-riskju li tkompli tinfirex il-vjolenza qabel u waqt l-elezzjonijiet li ġejjin, 11. Jistieden lill-Gvern tal-Filippini sabiex jiggarantixxi s-sigurtà ta' dawk li japplikaw għad-distribuzzjoni mill-ġdid ta' l-art skond il-Programm Komprensiv ta' Riforma Agrarja (CARP) u sabiex tħaffef l-implimentazzjoni tal-programm ta' tqassim mill-ġdid ta' l-artijiet, sabiex taħsad waħda mir-raġunijiet ewlenin tal-vjolenza politika; 12. Jilqa' bi pjaċir it-tħabbira tal-Kummissjoni li hi ser tagħti kontribut għall-isforzi tal-Gvern tal-Filippini fir-rigward ta' l-inkjesti tal-każijiet ta' qtil extra-ġudizzjarju, billi tibgħat tim ta' esperti; 13. Jagħti istruzzjonijiet lill-President tiegħu sabiex jgħaddi din ir-Riżoluzzjoni lill-Kunsill, lill-Kummissjoni, lill-Kunsill tan-NU dwar id-Drittijiet tal-Bniedem, lill-gvernijiet ta' l-Istati Membru ta' l-ASEAN u lill-Gvern u lill-Parlament tal-Filippini. --------------------------------------------------